શહેરની સદર બજારમાં થોડા સમય પૂર્વે વણિક સમાજ દ્વારા એક આયુષ્યમાન કાર્ડ કાઢી આપવાનો કેમ્પ યોજવામાં આવ્યો હતો જેમાં પ્રત્યેક કાર્ડ દીઠ નિયત ફી કરતા વધુ એટલે કે 700 રૂપિયા ઉઘરાવવામાં આવતા હોવાનું જાણવા મળતા આરોગ્ય સમિતિના ચેરમેન સહિતનાઓએ પોલીસને સાથે રાખીને દરોડો પાડતા બોગસ કાર્ડ કાઢી આપવામાં આવતા હોવાનું જાણવા મળ્યું હતું જેથી પ્રનગર પોલીસે સરકાર સાથે છેતરપિંડી કરવા સબબ ભરૂચ અર્બન હેલ્થ સેન્ટર આઈડી ધરાવતા શૈલેષ નવીનભાઈ ધીયા, સાહીમખાન સરીફખાન પઠાણ, વસીમ જીવાસાભાઇ દીવાન, ભાવીન બાબુભાઇ વાઘેલા, રાજકોટના વણિક સમાજના પ્રમુખ ધીરેન્દ્રભાઈ દામોદરદાસ ગોરસીયા અને શાસ્ત્રીનગરમાં રહેતા વિજયભાઈ ઉર્ફે વિરેન્દ્રભાઈ વિપુલભાઈ માધાણી સામે ગુનો નોંધી તમામની ધરપકડ કરી હતી આ ગુનાની તપાસ એસઓજી પીઆઇ આર વાય રાવલને સોંપવામાં આવી હતી તેઓની રાહબરી હેઠળ પીએસઆઇ એચ એમ રાણા અને તેમની ટીમે ભરૂચ, અમદાવાદ, બરોડા અને સુરત સહિતના સ્થળોએ જ્યાં જ્યાં કેમ્પ યોજવામાં આવ્યા હતા તે તમામ સ્થળે તપાસ કરી હવાતી દરમિયાન આ ગુનામાં વડોદરા રહેતા અને ભરૂચ જિલ્લા તાલુકા હેલ્થ ઓફિસર ડોક્ટર કેશવકુમાર રામરૂપપ્રસાદ સીંગ અને ભરૂચના મહિલા ક્લાર્ક અમીષાબેન જયનીશભાઈ મહેતાની સંડોવણી ખુલતા બંનેની ધરપકડ કરવામાં આવી હતી અગાઉ જયારે આ બંનેની પૂછપરછ કરવામાં આવી ત્યારે આ બંને પોતે કઈ નહિ જાણતા હોવાનું નાટક કર્યું હતું પરંતુ દિલ્હીથી ડેટા મંગાવતા જયારે પણ કેમ્પ યોજાઈ અને કોઈ આયુષ્યમાન કાર્ડ ઇસ્યુ કરવાના થતા હોય ત્યારે યુસર નેમ અને પાસવર્ડ જે ડોક્ટર કેશવકુમાર પાસે હોય તે નાખી એપ્લિકેશન ચાલુ કર્યા બાદ ઇસ્યુ કરવા માટે ઓટીપી આપવામાં આવતો હોય છે તે તમામ ઓટીપી ડોક્ટર અને મહિલા ક્લાર્કના મોબાઈલ અને મેઈલમાં આવતા હોય છે જે ઓટીપી નાખ્યા પછી જ કાર્ડ માટે મંજૂરી મળતી હોય છે જેથી સ્પષ્ટ સંડોવણી ખુલતા બંનેની ધરપકડ કરી જેલહવાલે કરવામાં આવ્યા હતા તેઓને કાર્ડની મંજૂરી માટે આવેલા મેઈલ પુરાવારૂપે કબ્જે કર્યા હતા.